Buna Vestire! Motivul pentru care se mănâncă pește în această zi. Preoții aruncă bomba
Suntem în Postul Paștelui, cunoscut în popor drept Postul Mare, o perioadă premergătoare Învierii Domnului Iisus Hristos. Față de Postul Crăciunului, acesta este unul extrem de aspru pentru că în cele 48 de zile de post sunt doar două dezlegări la pește. Prima dezlegare este de Buna Vestire, însă puțini sunt cei care știu motivul pentru care se mănâncă pește în această zi.
Motivul pentru care se mănâncă pește în această zi. Buna Vestire, cunoscută în popor și ca Blagoveştenia, este ziua în care potrivit tradiției creștine, Fecioara Maria primește vestea de la Arhanghelul Gavriil că îl va naște pe Iisus Hristos, Fiul Lui Dumnezeu.
Motivul pentru care se mănâncă pește în această zi
Această sărbătoare este una cu dată fixă și anual este prăznuită pe data de 25 martie, chiar în Postul Paștelui. În calendarul ortodox, Buna Vestire este marcată cu cruce roșie și Biserica dă dezlegare șa pește, vin și untdelemn, fiind prima dezlegare la pește din Postul Mare.
Deși este o practică extrem de veche puțini sunt cei care știu de ce Biserica dezleagă la pește în tmpul posturilor din an.
"Este doar o derogare pentru cei ce se ostenesc, nu o hrană permanentă, zilnică. Prin compoziția chimică, această carne se deosebește de cea a animalelor sau a păsărilor dinafara mediului acvatic. De asemenea, este o carne ușor de digerat, bogată mai ales în fosfor, pe când cea de miel sau porc este bogată în proteine și în grăsimi greu de digerat și care aduce, după ea, nevoia consumării de alcool și pofta pentru plăcerile trupești", a declarat părintele Nicolae Necula, conform Doxologia, scrie romaniatv.net.
Creștinii care pe data de 25 martie consumă pește îl imită pe Iisus
Conform tradiției, creștinii care pe data de 25 martie consumă pește îl imită pe Iisus, despre care se spune că, la scurt timp după Învierea Sa, a consumat pește fript și fagure de miere.
Preoții spun că această informație se regăsește în pasajul din Evanghelia după Luca, care scrie:"Iar ei încă necrezând de bucurie şi minunându-se, El le-a zis: Aveţi aici ceva de mâncare? Iar ei i-au dat o bucată de peşte fript şi dintr-un fagure de miere. Şi luând, a mâncat înaintea lor". (Luca 24:41-43).
De asemnea, în Tipicul cel Mare al Sfântului Sava, o carte care conține regulile referitoare la desfășurarea cultului divin pentru fiecare zi din an este scris în detaliu motivul pentru care este permis consumul de pește în ziua de Buna Vestire.
"Buna Vestire, în oricare dintre zilele Sfântului Post se va arăta și până la Duminica Floriilor de se va întâmpla, dezlegăm la peşte şi la vin. Şi mâncăm o dată în zi, afară de sâmbătă şi duminică. Iar în Săptămâna cea Mare, până în Joia cea Mare, dezlegăm la vin şi la untdelemn. Iar în Vinerea cea Mare, numai la vin", se arată în Tipicul cel Mare al Sfântului Sava.